Spargere în miez de noapte la o bijuterie din Arad. Mai multe persoane încă neidentificate au furat aproximativ 70.000 de lei
Un magazin de bijuterii din oraşul Arad a fost spart, în noaptea de marţi spre miercuri, iar hoţii au sustras mai multe bunuri de valoare, poliţiştii criminalişti fiind chemaţi de patroni pentru a face cercetări.
- Filmul complet al crimei şocante din cartierul Crângaşi. DETALII la Observator 17:00, la Antena 1
- Marea Finală Chefi la Cuțite este miercuri, de la 20:30, pe Antena 1 și AntenaPLAY
Spargerea a fost sesizată la 112 în jurul orei 02,30, după ce sistemele de alarmă au pornit.
"Poliţiştii Biroului de Investigaţii Criminale au fost sesizaţi despre faptul că, persoane necunoscute ar fi pătruns într-o bijuterie din municipiu, de unde ar fi sustras mai multe bijuterii. A fost constituită o echipă operativă extinsă, formată din poliţiştii de investigaţii criminale, proximitate şi ordine publică, care desfăşoară activităţi specifice, în vederea identificării cu celeritate a persoanelor responsabile şi tragerea acestora la răspundere penală", a informat, miercuri, Inspectoratul de Poliţie Judeţean Arad, care face cercetări pentru furt calificat.
Conform informaţiilor transmise de sursele Observator, suma estimată furată de hoţi este de 70.000 de lei.
Poliţiştii vor analiza imagini surprinse de sisteme de supraveghere video din zona în care a avut loc spargerea.